Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az elektronikus információszabadságról szóló 2005. évi CX. törvény (a továbbiakban: Eitv.) elõkészítésével, elfogadásával kapcsolatos tapasztalatainkat a jogszabály-véleményezésrõl szóló fejezet tartalmazza. Itt csupán jelezzük a
Paragraph Index: 666

c) igen gyakori, hogy még a nyilvános ülésen elfogadott napirendbõl sem derül ki a képviselõ-testület ülésén tárgyalt ügyek teljessége, illetve az ülés zárttá nyilvánított részén a zárt ülésre meghirdetett ügyeken kívül számos, nyilvános ülésre tartozó kérdés is szerepel” (1088/A/2005). Nem ugyanilyen súllyal, de a fenti megállapítások más esetekben is érvényesnek bizonyultak. Több mint 10 évvel a képviselõ-testület üléseinek nyilvánosságára vonatkozó szabályok hatálybalépése után ezek a jelenségek aggasztóak. Szintén jellemzõ, hogy a helyi önkormányzatok tisztségviselõi hajlamosak mind az Ötv., mind pedig az Avtv. érvényesülését korlátozó értelmezésére. Ennek leggyakoribb megnyilvánulása, hogy az Ötv. 17. §-ában biztosított, a képviselõ-testület nyílt üléseinek elõterjesztéseibe és ülésének jegyzõkönyvébe történõ „betekintés” jogába a másolat készítését már nem értik bele, és az Avtv. 20. §-ának alkalmazásától elzárkóznak. (174/A/2005, 754/A/2005, 2030/A/2005) A nyilvánosságkorlátozás másik esete volt a „döntéselõkészítõ adat” fogalmának helytelenül kiterjesztõ értelmezése. Sárbogárd jegyzõje – többek között – azért sem biztosította az egyik helyi újságnak a nyilvános testületi ülésre beterjesztett elõterjesztések megküldését, mert azok „a képviselõ-testület döntését alátámasztó, indokoló, a döntéshozatalhoz szükséges információkat és a döntéstervezetet tartalmazó, azaz döntéselõkészítõ adat[ok]”. A jegyzõ azonban nem tudott elfogadható magyarázatot adni arra a kérdésre, hogyan egyeztethetõ össze ez az álláspont a nyilvános ülés lényegével, vagyis azzal, hogy az elõterjesztések tartalma a hallgatóság számára ismertté válik, válhat. Az adatvédelmi biztos álláspontja szerint „az a gyakorlat, miszerint az elõterjesztéseket az ülést megelõzõen elzárják a választópolgárok elõl, sérti az Ötv. … 2. §-a

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes